Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 1020/09/2201	Dunajská Streda, 1.2.2012
EEČ : 2-16-2-2012

U Z N E S E N I E

Trestná vec:	obvinený XXXXX 
Trestný čin:	ublíženie na zdraví podľa § 224 odsek 1 písmeno ,2 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Dunajská Streda
Rozhodnutie:
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Skutková veta:

   dňa XXXXX v čase asi o XXXXX hod. na rovnom Úseku cesty XXXXX č. XXXXX pri obci XXXXX, okres XXXXX, viedol osobné motorové vozidlo značky XXXXX s návesom značky XXXXX XXXXX smerom od mesta XXXXX na mesto XXXXX, kedy v dôsledku nevenovania dostatočnej pozornosti riadeniu vozidla neskoro zbadal  pred ním pri pravom okraji vozovky stojacu nákladnú súpravu pozostávajúcu z nákladného motorového vozidla zn. XXXXX, z dvoch dvojnápravových prívesov a z jedného jednonápravového prívesného vozidla slúžiaceho ako otočná jednotka kolotoča,  pričom  prednou časťou vozidla narazil do zadnej časti otočnej jednotky kolotoča, na ktorej XXXXX a XXXXX opravovali defekt ľavej pneumatiky, ktorým v dôsledku zrážky spôsobil zranenia a to XXXXX najmä krvný výron lebečných pokrývok na záhlaví, krvný výron pod tvrdou blanou mozgu, opuch mozgu, pomliaždenie kôry mozgu na spodine pravého čelového laloka, zlomeninu spodiny lebečnej v zadnej jame vľavo, obojstranné rozdutie pľúc a zástoj krvi v pľúcach, podpľúcnicové krvné výronky, krvné výrony pod srdcom ľavej komory srdca, pri stlačení hrudníka a brucha pevnými časťami vozidla, čo viedlo bezprostredne k jeho smrti udusením a XXXXX najmä tržnozmliaždenú ranu vo vlasatej časti hlavy vľavo na temene, tržnozmliaždenú ranu vľavo pred uhlom dolnej čeľuste, odreniny vľavo na hrudníku, na chrbte obojstranne, na ľavom pleci, na dolných končatinách - najmä na ľavej - tam i so skalpačnou ranou na priehlavku ľavej nohy, zlomeninu zadnej jamy lebečnej vľavo od stredu a opuch mozgu, sériové zlomeniny rebier vľavo II. až XII. rebra i s trhlinami nástennej pohrudnice, roztrhnutie hrudnej srdcovnice, pomliaždenia pľúc vľavo i s trhlinami, zakrvácanie do pohrudničných dutín, trhlinu bránice vľavo, zlomeninu panvy, trieštivé zlomeniny lopaty bedrovej kosti vpravo, zlomeniny oboch ramien lonovej kosti vľavo a malé zakrvácanie do dutiny brušnej, čo viedlo k úrazovo - krvácavému šoku a jeho smrti, 

 
Právna veta:
lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce
Odôvodnenie:
O d ô v o d n e n i e :

         Vyšetrovateľ Okresného riaditeľstva Policajného Zboru, odboru justičnej a kriminálnej polície v Dunajskej Strede svojím uznesením číslo XXXXX zo dňa 9.8.2004 vzniesol obvinenie XXXXX za trestný čin ublíženia na zdraví podľa §  224 odsek 1, odsek 2 Trestného zákona účinného do 1. januára 2006, ktorého sa mal dopustiť na skutkovom základe, ako je to uvedené vo výrokovej časti predmetného uznesenia.  

Keďže obvinený je štátnym občanom XXXXX, kde má aj trvalé bydlisko, nebolo možné na území Slovenskej republiky vykonať voči nemu trestné stíhanie. Preto vyšetrovateľ uznesením zo dňa 5.12.2005 v zmysle § 173 odsek 1 písmeno a/ Trestného poriadku účinného do 1. januára 2006 rozhodol o prerušení trestného stíhania, nakoľko pre neprítomnosť obvineného nebolo možné vec náležite objasniť.

Následne bola dňa 25. januára 2007 spracovaná žiadosť pre príslušný justičný orgán XXXXX o prevzatie trestného stíhania v zmysle čl. 29 Zmluvy medzi XXXXX o právnej pomoci v občianskych a trestných veciach podpísanej dňa 22. októbra 1980 v XXXXX proti menovanému občanovi XXXXX. Justičný orgán tejto žiadosti aj vyhovel.

Dňa 29.9.2011 Odvolací súd  v XXXXX vydal uznesenie číslo XXXXX, ktorým obvineného XXXXX uznal vinným zo spáchania trestného činu sériového usmrtenia podľa príslušných ustanovení XXXXX predpisov. Zároveň obvinenému súd uložil trest odňatia slobody v dĺžke XXXXX mesiacov s tým, že tento trest mu odložil na dobu XXXXX rokov. Taktiež bola obžalovanému uložená povinnosť uhradiť trovy konania vo výške XXXXX EUR. Toto rozhodnutie sa stalo právoplatným dňom vyhlásenia. 

Právoplatné rozhodnutie Odvolacieho súdu v XXXXX o uznaní viny obvineného a uložení primeraného trestu je konečným rozhodnutím vo veci.

	Podľa § 215 odsek 2 písmeno c) Trestného poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce. 

	Vzhľadom na to, že boli splnené podmienky na postup podľa vyššie citovaného ustanovenia Trestného poriadku, bolo rozhodnuté tak, ako je to uvedené vo výroku rozhodnutia.

Poučenie:
 Proti tomuto uzneseniu je prípustná sťažnosť do 3 dní od jeho doručenia cestou podpísanej prokuratúry na Krajskú prokuratúru 
 v Trnave. Sťažnosť má odkladný účinok.

Mgr. Peter Gazdík
prokurátor